מחקרים להערכת היעילות של טיפול MET מצביעים על כך שהשפעותיה תלויות בסוג ההתמכרות ובמטרת ההתערבות. הגישה נמצאה מוצלחת במיוחד עבור מכורים לאלכוהול, הן בשיפור מעורבותם בטיפול והן כדרך לצמצם את בעיית השתייה. היא יעילה למדי כאשר היא מוצעת כהתערבות מקדימה לקראת טיפול מקיף יותר:
למשל, הגישה הראתה יעילות כאשר שולבה עם טיפול קוגניטיבי התנהגותי בקרב בוגרים צעירים עם התמכרות לקנאביס שלא חיפשו טיפול. תוצאות יפות נמצאו גם בהפחתת קשיי ויסות רגשי, כאשר MET ניתנה כהתערבות מקדימה להקניית מיומנויות DBT בקבוצה.